
REPUBLIKA HRVATSKA
TRGOVAČKI SUD U RIJECI
      Rijeka, Zadarska 1 i 3

R E P U B L I K A   H R V A T S K A
R J E Š E N J E
I
Z A K LJ U Č A K

	Trgovački sud u Rijeci, po sucu Veri Jelenović, odlučujući o prijedlogu Financijske agencije, Zagreb, Ulica grada Vukovara 70, Regionalni centar Rijeka, Podružnica Rijeka, Rijeka, F. Kurelca 8, OIB: 85821130368 za otvaranje stečajnog postupka nad EMONT društvo s ograničenom odgovornošću za izvođenje radova u brodogradnji i industriji Delnice (Grad Delnice), Amerikanska 12, OIB: 38357510831, dana 3. srpnja 2018.  

r i j e š i o  j e

Pokreće se prethodni postupak radi utvrđivanja pretpostavki za otvaranje stečajnog postupka nad dužnikom EMONT društvo s ograničenom odgovornošću za izvođenje radova u brodogradnji i industriji Delnice (Grad Delnice), Amerikanska 12, OIB: 38357510831. 

z a k l j u č i o  j e

1. Naređuje se osobi ovlaštenoj za zastupanje dužnika Aljo Bečirović, OIB: 82021718587 Varaždin, Augusta Harambašića 36 da u roku od osam dana preda sudu pisano izviješće o financijsko – gospodarskom stanju dužnika u kojem će biti naznačeni podaci o imovini dužnika i to: popis nekretnina i pokretnina koje čine imovinu dužnika, te gdje se te stvari nalaze, gdje se nalaze i kome pripadaju tuđe stvari na kojima dužnik ima određena imovinska prava, prema kome dužnik ima kakvu novčanu ili koju drugu tražbinu, koja druga prava čine imovinu dužnika, ima li na računima dužnika i kod koga novčana sredstva i ima li dužnik kakvu drugu imovinu. 

1. Ako osoba ovlaštena za zastupanje dužnika u dodijeljenom roku ne dostavi pisano izviješće o financijsko – gospodarskom stanju dužnika ili dostavi netočno ili nepotpuno izviješće odgovara vjerovnicima za štetu koja im je time prouzročena (čl.117. st.3. Stečajnog zakona). 

1. Osobe ovlaštene za zastupanje dužnika odgovaraju kazneno za davanje netočnih ili nepotpunih podataka, obavijesti i izviješća kao za davanje lažnog iskaza u postupku pred sudom (čl.117. st.4. Stečajnog zakona).

1. Određuje se ročište radi očitovanja o prijedlogu za otvaranje stečajnog postupka nad dužnikom i raspravi o pretpostavkama za otvaranje stečajnoga postupka za dan 

5. rujna 2018. u 10:30 sati
kod Trgovačkog suda u Rijeci, 
Zadarska ulica 1 i 3,
I. kat, sudnica broj 2

na koje se ročište se dostavom ovoga zaključka pozivaju:
- osobe ovlaštene za zastupanje dužnika po zakonu
- podnositelj prijedloga,
- pravne osobe koja za dužnika obavljaju poslove platnog prometa.

1. Na ročištu iz točke IV. izreke pozvane osobe očitovat će se o prijedlogu za otvaranje stečajnog postupka. One se o prijedlogu mogu očitovati i pisano (čl.123. st.2. Stečajnog zakona).
	
Obrazloženje
	Financijska agencija je dana 26. lipnja 2018. podnijela ovome sudu prijedlog za otvaranje stečajnog postupka nad dužnikom EMONT društvo s ograničenom odgovornošću za izvođenje radova u brodogradnji i industriji Delnice (Grad Delnice), Amerikanska 12, OIB: 38357510831 (dalje: dužnik) na temelju čl.110. st.1. Stečajnog zakona (objavljen u NN 71/15, dalje: SZ). 
	Prema odredbi čl.110. st.1. SZ-a, Financijska agencija je dužna podnijeti prijedlog za otvaranje stečajnog postupka ako pravna osoba u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana. 
	Predlagatelj Financijska agencija je u prijedlogu naveo da dužnik na dan 18. lipnja 2018. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u ukupnom iznosu od 193.276,67 kn u koji iznos je uračunata i kamata i naknada Financijske agencije za provedbe ovrhe, te da dužnik ima tri zaposlenika. 
	Stoga je temeljem odredbe čl.115. st.1. i 2. SZ valjalo donijeti rješenje o pokretanju prethodnog postupka radi utvrđivanja pretpostavki za otvaranje stečajnog postupka nad dužnikom i riješiti kao u izreci rješenja.
	Prema odredbi čl.117. st.1. SZ-a osobe ovlaštene za zastupanje dužnika po zakonu dužne su nakon podnošenja prijedloga za otvaranje stečajnog postupka stečajnim tijelima na njihov zahtjev, bez odgode pružiti sve potrebne podatke i obavijesti, a prema st. 2. istog članka, sud može zaključkom narediti dužniku, odnosno osobi ovlaštenoj za zastupanje dužnika po zakonu da u određenom roku preda sudu izviješće o financijsko – gospodarskom stanju dužnika.
	Budući da sud na temelju navoda iz prijedloga za otvaranje stečajnog postupka kao i drugih javno dostupnih podataka, nije mogao utvrditi imovinu dužnika, valjalo je, na temelju čl.117. st.1. i 2. SZ-a odlučiti kao u točki I. zaključka. 

Rijeka, 3. srpnja 2018.

				 			                Sudac
							          Vera Jelenović


UPUTA O PRAVNOM LIJEKU:
Protiv rješenja nije dopuštena posebna žalba (čl.115. st.1. SZ-a).
Protiv zaključka nije dopušten pravni lijek (čl.19. st.7. SZ-a). 

